**Dzīvojamās mājas pārvaldīšanas tiesību pārņemšana**

**1.** Dzīvokļu īpašniekiem kopībai jāpieņem kopības lēmums ( ievērojot likuma “Par valsts un pašvaldību dzīvojamo māju privatizāciju” 51.pantā un 51.1pantā noteiktais):

1.1.par dzīvojamās mājas pārvaldīšanas tiesību pārņemšanu;

1.2. par dzīvokļu īpašnieku sabiedrības kā pārvaldīšanas institūcijas izveidošanu vai dzīvojamās mājas pārvaldīšanas pilnvarojuma līguma slēgšanu ar pārvaldnieku (piemēram, citu dzīvokļu īpašnieku sabiedrību, fizisku vai juridisku personu, vai esošo pārvaldnieku – SIA “Rīgas namu pārvaldnieks”);

1.2. par pārvaldīšanas līguma apstiprināšanu piedāvātajā līguma redakcijā ar dzīvokļu īpašnieku pilnvaroto personu vai sabiedrību;

1.3. par dzīvokļu īpašnieku kopības pilnvaroto personu noteikšanu ar dzīvojamās mājas pārvaldīšanas tiesību pārņemšanu saistīto jautājumu kārtošanai, dažādās institūcijās (piemēram, sabiedrības izpildinstitūcija, ar dzīvokļu īpašnieku savstarpēju līgumu pilnvarota persona).

***Piezīme:* *Par dzīvojamās mājas pārvaldīšanas formu lemj tikai dzīvokļu īpašnieki vai viņu vārdā pilnvarotās personas.*** *Tiesības sasaukt dzīvokļu īpašnieku kopsapulci vai uzsākt dzīvokļu īpašnieku lēmuma pieņemšanas procedūru dzīvojamās mājas pārvaldīšanas tiesību pārņemšanai, nesasaucot dzīvokļu īpašnieku kopsapulci – aptaujas veidā, ir vienam vai vairākiem daudzdzīvokļu mājas dzīvokļu īpašniekiem. Uz dzīvokļu īpašnieku kopsapulci uzaicināmi visi dzīvojamā mājā esošo dzīvokļu īpašnieki.* ***Uzaicinājums uz kopsapulci vai uzaicinājums balsot izsniedzams pret parakstu dzīvokļa īpašniekam vai viņa ģimenes locekļiem, vai nosūtāms pa pastu ierakstītā vēstulē.***

***Svarīgi!* *Dokumenti, kas apliecina visu dzīvokļu uzaicināšanu uz kopsapulci (piemēram dzīvokļu īpašnieku un/vai ģimenes locekļu saraksts ar viņu parakstiem par uzaicinājuma saņemšanu vai pasta apliecinājums par ierakstītās vēstules nosūtīšanu) ir obligāti saglabājami, jo ir jāpievieno pieteikumam par pārvaldīšanas tiesību nodošanu dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai.***

**2.** **Pieteikumus par dzīvojamo māju pārvaldīšanas tiesību nodošanu** dzīvokļu īpašnieku sabiedrībām vai ar savstarpēju līgumu pilnvarotām personām **pieņem Rīgas domes Mājokļu un vides departaments.**

Adrese: Brīvības iela 49/53, LV-1010, Rīga,

Apmeklētāju pieņemšana: 5.stāvs, 501., 503. Kabinets,

tālruņi: 67012509, 67105683, 67012540, 6701247

E-pasts: dmv@riga.lv

Fakss: 67012471

***Piezīme:*** *Rīgas domes Mājokļu un vides departaments sniedz dzīvokļu īpašniekiem konsultatīvo un metodoloģisko atbalstu dzīvokļu īpašnieku kopības lēmumu pieņemšanai un citos ar pārvaldīšanas tiesību pārņemšanu saistītos jautājumos saskaņā ar likumu “Par valsts un pašvaldību dzīvojamo māju privatizāciju”, Dzīvokļa īpašuma likumu, Dzīvojamo māju pārvaldīšanas likumu un citiem spēkā esošajiem normatīvajiem aktiem.*

**3.** Pieteikumam pievienojamas šādu dokumentu kopijas (uzrādot oriģinālus):

3.1.dokumentus, kas apliecina visu dzīvokļu īpašnieku uzaicināšanu uz kopsapulci (dzīvokļu īpašnieku un/ vai ģimenes locekļu sarakstu ar viņu parakstiem par uzaicinājuma saņemšanu vai pasta apliecinājumu par ierakstītas vēstules nosūtīšanu), vai dokumentu, kas apliecina visu dzīvokļu īpašnieku uzaicināšanu balsot, pieņemot lēmumu bez kopsapulces sasaukšanas – aptaujas veidā (dzīvokļu īpašnieku sarakstu ar viņu parakstiem par uzaicinājuma saņemšanu vai pasta apliecinājumu par ierakstītas vēstules nosūtīšanu);

3.2. kopības lēmumu par dzīvojamās mājas pārvaldīšanas tiesību pārņemšanu;

3.3 līgums par dzīvojamās mājas pārvaldīšanu ar dzīvokļu īpašnieku pilnvaroto personu vai dzīvokļu īpašnieku sabiedrību;

3.4. pilnvarojumu dzīvokļu īpašnieku vārdā pārņemt dzīvojamās mājas pārvaldīšanas tiesības, ja tas nav noteikts/atrunāts līgumā par dzīvojamās mājas pārvaldīšanu ar dzīvokļu īpašnieku pilnvaroto personu vai dzīvokļu īpašnieku sabiedrību vai dzīvokļu īpašnieku kopības lēmumā par dzīvojamās mājas pārvaldīšanas tiesību pārņemšanu

3.5. pilnvaras par to personu pārstāvības tiesībām, kuras kopsapulcē pārstāv dzīvokļu īpašniekus;

3.6. aizpildītus un parakstītus balsošanas biļetenus (aptaujas lapas, aptaujas anketas) (ja lēmums tiek pieņemts nesasaucot kopsapulci – aptaujas veidā;

3.7. izraksts no sabiedrības biedru reģistra (gadījumā, ja tiek dibināta dzīvokļu īpašnieku sabiedrība kā dzīvojamās mājas pārvaldīšanas institūcija, kura pati pārvalda un apsaimnieko dzīvojamo māju).

***Piezīme*:** *Dokumentiem jābūt izstrādātiem un noformētiem atbilstoši Dokumenta juridiskā spēka likumam un MK 28.09.2010. noteikumu Nr.916 “Dokumentu izstrādāšanas un noformēšanas kārtība” prasībām.*